Bangsa Kass

Bangsa Kass (, , ) merupakan satu bangsa di Timur Dekat Purba, yang menguasai Babylon selepas kejatuhan Empayar Babylon Lama  dari sekitar  sehingga sekitar .

Bangsa Kass mengambil alih kawalan Babylonia selepas penjarahan Orang Het ke atas Babylon pada 1531 SM, dan menubuhkan sebuah dinasti yang secara umumnya dianggap berpangkalan di bandar itu pada mulanya, selepas satu hiatus. Kemudian, pemerintahan beralih ke bandar baru Dur-Kurigalzu.Brinkman, J. A.. "1. Babylonia under the Kassites: Some Aspects for Consideration". Volume 1 Karduniaš. Babylonia under the Kassites 1, edited by Alexa Bartelmus and Katja Sternitzke, Berlin, Boston: De Gruyter, 2017, pp. 1-44 Para penguasa Kass ialah sebahagian daripada aristokrasi ketenteraan yang kecil, namun mereka merupakan pemerintah yang cekap dan tidak popular dalam kalangan penduduk tempatan. 

Selepas kejatuhan Babylon, bangsa Kass sudah pun menjadi sebahagian daripada wilayah tersebut selama satu setengah abad, kadangkala bertindak menyokong kepentingan Babylon dan kadangkala menentang.van Koppen, Frans. “THE OLD TO MIDDLE BABYLONIAN TRANSITION: HISTORY AND CHRONOLOGY OF THE MESOPOTAMIAN DARK AGE.” Ägypten Und Levante / Egypt and the Levant, vol. 20, 2010, pp. 453–63 Terdapat rekod interaksi antara orang Kass dan Babylon, dalam konteks pekerjaan ketenteraan, semasa pemerintahan raja-raja Babylon Samsu-iluna (1686 hingga 1648 SM), Abī-ešuh, dan Ammī-ditāna.Koppen, Frans van. "2. The Early Kassite Period". Volume 1 Karduniaš. Babylonia under the Kassites 1, edited by Alexa Bartelmus and Katja Sternitzke, Berlin, Boston: De Gruyter, 2017, pp. 45-92

Asal usul dan pengelasan bahasa Kass adalah tidak pasti, sama seperti bahasa Sumeria dan bahasa Hurri. Seperti kedua-dua bahasa tersebut juga, bahasa Kass telah bertahun-tahun menimbulkan pelbagai spekulasi, sehingga ke tahap dihubungkan dengan bahasa Sanskrit. Walau bagaimanapun, seperti bahasa-bahasa lain ini, ia dianggap sebagai bahasa terpencil dan tidak diterima sebagai bahasa Semitik ataupun bahasa Indo-Eropah.Pinches, T. G. “The Question of the Kassite Language.” Journal of the Royal Asiatic Society of Great Britain and Ireland, 1907, pp. 685–685 Agama Kass juga kurang difahami, namun nama beberapa dewa Kass diketahui.Malko, Helen. "The Kassites of Babylonia: A Re-examination of an Ethnic Identity". Babylonia under the Sealand and Kassite Dynasties, edited by Susanne Paulus and Tim Clayden, Berlin, Boston: De Gruyter, 2020, pp. 177-189 Dewa-dewa utama mereka ialah Shuqamuna dan Shumaliya, yang berbeza dengan dewa-dewa Sumeria, Semitik dan Indo-Eropah.Krebernik, M., and Seidl, U. (2012). "Šuqamuna und Šu/imalija." [in:] Reallexikon der Assyriologie und vorderasiatischen Archäologie vol 13, p. 323-325 Seperti biasa di rantau ini, agama-agama lain turut mempengaruhi suasana keagamaan bangsa Kass. Selepas Babylon memasuki ruang pengaruh Kass, dewa bandarnya, Marduk, diserap ke dalam himpunan dewa orang Kass.Tenney, J. S. (2016). The elevation of Marduk revisited: Festivals and sacrifices at Nippur during the High Kassite period. Journal of Cuneiform Studies, 68(1), 153-180. Pg 154 note 4.

 Sejarah 
Tempat asal bangsa Kass tidak diketahui dengan pasti, tetapi nampaknya lokasinya adalah di Lorestan di Iran moden, walaupun, seperti halnya bangsa Elam, bangsa Guti, dan bangsa Mannai, mereka secara linguistiknya tidak berkaitan dengan bangsa Indo-Eropah dari masa kemudian yang muncul dan mendominasi kawasan itu seribu tahun kemudian. Mereka pertama kali muncul dalam catatan sejarah pada abad ke-18 SM apabila mereka menyerang Babylonia pada tahun ke-9 pemerintahan Samsu-iluna (memerintah sekitar 1749–1712 SM), anak kepada Hammurabi. Samsu-iluna berjaya menghalau mereka, begitu juga anaknya Abi-Eshuh. Namun, bangsa Kass kemudian berjaya merebut Babylonia sekitar tahun 1570 SM, kira-kira 25 tahun selepas Babylon dijatuhkan oleh bangsa Het sekitar tahun 1595 SM. Bangsa Kass kemudian menakluk bahagian selatan Mesopotamia, lebih kurang berkaitan dengan Sumer Purba dan dikenali sebagai Dinasti Negeri Laut sekitar tahun 1460 SM. Bangsa Het mengambil patung dewa Marduk, tetapi pemerintah Kass berjaya merebut kembali benda itu dan mengembalikannya ke Babylon. Oleh bangsa Kass, Marduk disamakan dengan dewa Kass, Shuqamuna.

Tidak diketahui bagaimana bangsa Kass bangkit berkuasa, akibat sedikitnya dokumentasi dari tempoh yang terkenal sebagai "Zaman Kegelapan" ini, yang mana banyak berlakunya pemencaran. Tiada inskripsi atau dokumen dalam bahasa Kass yang terselamat pada masa kini. Ketiadaan tersebut mungkin bukan kebetulan semata-mata dan menunjukkan adanya kejatuhan teruk dalam tahap kecelikan huruf dalam kalangan pegawai kerajaan. Babylon di bawah kekuasaan bangsa Kass, yang memberinya nama baharu Karanduniash, muncul semula sebagai kuasa politik dan ketenteraan di Mesopotamia. Sebuah ibu kota baru didirikan dan dinamakan Dur-Kurigalzu sempena Kurigalzu I, raja Kass yang berkuasa sekitar abad ke-14 SM.

Kejayaan bangsa Kass dibina atas dasar politik yang agak stabil, dicapai oleh raja-raja Kass. Mereka memerintah Babylonia dengan praktikal tanpa gangguan selama hampir empat ratus tahun—tempoh kekuasaan yang lebih panjang berbanding mana-mana dinasti dalam sejarah Babylonia.

Perubahan Mesopotamia selatan menjadi negara wilayah, berbanding rangkaian negara kota yang bersekutu atau berperang, menjadikan Babylonia sebuah kuasa antarabangsa, walaupun seringkali dibayangi oleh negara jirannya, antaranya Assyria serta Elam di timur. Raja-raja Kass menjalinkan perdagangan dan diplomasi dengan Assyria. Puzur-Ashur III dari Assyria dan raja Kass, Burna-Buriash I, menyepakati perjanjian yang menetapkan sempadan antara kedua-dua buah negara pada pertengahan abad ke-16 SM. Kerabat diraja Kass juga berkahwinan dengan kerabat-kerabat Mesir, Elam dan Het. Terdapat juga pedagang asing di Babylon serta kota-kota Kass lain, dan pedagang Babylonia giat berdagang dari Mesir, yang merupakan sumber emas Nubia, ke Assyria dan Anatolia. Pemberat dan meterai Kass, serta peralatan perdagangan untuk mengenal pasti dan mengukur pakej, ditemui sehingga ke Thebes di Yunani, di Armenia selatan, bahkan dalam nahas-nahas kapal di pesisir selatan Turki moden.

Perjanjian selanjutnya antara Kurigalzu I dan Ashur-bel-nisheshu dari Assyria dipersetujui pada pertengahan abad ke-15 SM. Namun, Babylonia kemudian mengalami serangan dan ditakluki Assyria selama beberapa abad berikutnya selepas raja Assyria, Ashur-uballit I (1365 SM – 1330 SM) menaiki takhta pada tahun 1365 SM. Baginda menjadikan Assyria (bersama-sama Het dan Mesir) sebuah kuasa besar di Timur Dekat. Babylon dijarah oleh Ashur-uballit I pada tahun 1360-an SM selepas raja Kass di Babylon, yang mengahwini anak perempuan Ashur-uballit, dibunuh. Ashur-uballit dengan cepat bergerak ke Babylonia, membalas kematian menantunya, dan melantik Kurigalzu II daripada kerabat Kass sebagai raja di sana. Penggantinya Enlil-nirari (1330 SM hingga 1319 SM) juga menyerang Babylonia, dan cicitnya Adad-nirari I (1307 SM hingga 1275 SM) merampas sebahagian wilayah Babylonia apabila baginda menjadi raja. Tukulti-Ninurta I (1244 SM -1208 SM), yang tidak puas menguasai hanya Babylonia, memilih untuk pergi lebih jauh. Baginda menakluki Babylonia, menggulingkan raja Kass, Kashtiliash IV, dan memerintah di sana selama lapan tahun, dari tahun 1235 SM hingga tahun 1227 SM.

 Pemerintahan 
Para pemerintah Kass mengawal jajahan mereka dengan rangkaian wilayah yang dikendalikan oleh gabenor. Bandar Nippur, yang dihidupkan kembali, dijadikan hampir setara dengan bandar diraja Babylon dan Dur-Kurigalzu, serta menjadi pusat wilayah yang paling penting. Nippur sendiri dahulunya bandar yang besar tetapi ditinggalkan oleh penduduknya sekitar tahun 1730 SM. Bandar ini dibina semula pada tempoh Kass, dengan kuil-kuilnya dibina semula tepat di atas dasar bangunan lama. Di bawah pemerintahan Kass, gabenor Nippur, yang bergelar Guennakku, daripada bahasa Sumeria, bertindak sebagai raja kedua atau raja kecil. Wibawa Nippur sangat besar sehingga pada abad ke-13, serangkai pemerintah Kass menggunakan gelaran "gabenor Nippur" untuk diri mereka sendiri.

Pusat penting lainnya pada tempoh Kass ialah Larsa, Sippar dan Susa. Selepas dinasti Kass digulingkan pada tahun 1155 SM, sistem pentadbiran wilayah diteruskan dan negara Babylonia tetap bersatu di bawah pemerintahan berikutnya, iaitu Dinasti Isin Kedua.

 Rujukan 

 Pautan luar 

 Daniel A. Nevez, 'Provincial administration at Kassite Nippur' abstract of a dissertation gives details of Kassite Nippur and Babylonia.
 Christopher Edens, "Structure, Power and Legitimation in Kassite Babylonia"
 Richard Hooker, "The Kassites: 1530-1170 The Kassite Interregnum"
 David W. Koeller, "Kassite rule in Mesopotamia"
 Kassites in Encyclopedia Iranica by Ran Zadok
 Livius.org: Kassites/Cossaeans


Kategori:Nomad Eurasia
Kategori:Nomad Iran
Kategori:Sejarah Iran
Kategori:Sejarah Iraq